Bestyrelsesmøde 14. juni 2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Til stede: Gitte Miller GMI, Henrik Ege HEG, Thierry Boisdon TBO, Benny Møller BMØ, Elisabeth Windfeld EWI, Barbara Zalewski BAZ

Ordstyrer: Gitte Miller

Referent: Thierry Boisdon/Barbara Zalewski

**1. Referater af bestyrelsesmøder 1. marts – 30. maj**

Samtlige referater blev gennemgået for spørgsmål og uklarheder, godkendt og underskrevet. I en udgave til hjemmesiden skal enkelte parceller og parcelhavere anonymiseres (BAZ), og derefter lægges referaterne hurtigst muligt på.

**2. Bestyrelsesmedlemmers kommunikation på sociale medier**

Facebook OF Kvistgård: Vi enedes om, at bestyrelsens profil kun bruges til at informere om forhold, der angår fællesskabet. De enkelte bestyrelsesmedlemmer ytrer sig kun på OF Kvistgård, når det drejer sig om rent private anliggender såsom bortgivelse/bytte/salg, gode råd, gensidig hjælp o.l.

Dermed udtrykker opslag, svar og likes fra enkelte bestyrelsesmedlemmer kun vedkommendes egen og ikke bestyrelsens holdning.

***Henvendelser TIL bestyrelsen***: Alle henvendelser skal ske på info@of-kvistgaard.dk

Spørgsmål og henvendelser til enkelte bestyrelsesmedlemmer ansigt til ansigt, på vores telefon (opringning/sms), private mail eller private Facebook-side vil ikke blive besvaret.

Tag venligst hensyn til, at vi alle bruger mange timer af vores fritid på bestyrelsesarbejdet.

Generel information fra bestyrelsen findes på hjemmesiden www.of-kvistgaard.dk

**3. Rekonstituering af bestyrelsen**

Efter at Sus Hellerøe har valgt at forlade bestyrelsen, indtræder suppleant Benny Møller (BMØ).

Kasper Højbjerg har pga. stort arbejdspres for tiden bedt sig fritaget for posten som næstformand. Benny Møller indtræder i stedet.

**4. Området – vejene**

**Vejene**: Henvendelse til Helsingør Kommune vedr. brug af OFs veje, jfr. servituttens – tidl. deklarationens – § 2, stk. 4.

Vi vil gerne, evt. ved et vejsyn, ajourføre fordelingsnøglen for vedligeholdelse mellem vejenes brugere. Desuden få rede på, om der er andre vejberettigede end nævnt i servitutten, idet der skulle være en i Reerstrup.

**Vejbump/chikaner**: Helsingør Kommune har efter vores henvendelse sendt forslag til placering af bump/chikaner omkring legepladsen. GMI har tilføjet endnu et bump, og forslaget sendes til kommunen. BAZ/EWI

**Vejstøv**: BMØ og HEG har endnu ikke haft tid til at iværksætte bygningen af en støvdæmperspreder. De går i gang i den kommende uge.

**Legeplads**: Konsulenten (se BM\_3006) har efterset alle legeredskaber, underlag osv., og intet kan godkendes i den stand, det nu har. Enkelte ting kan man fikse selv (EWI og BMØ), resten skal udskiftes. Omkostningerne for den totale istandsættelse er lidt uklare, men det bliver tilsyneladende dyrt. EWI ringer til ham for specifikation.

**Vaskemaskiner, egenbetaling**: HEG overtager undersøgelse af mulighederne og indhentning af tilbud efter at Sus Hellerøe er udtrådt af bestyrelsen.

**Sankt Hans Aften**: Der bliver hverken stablet eller tændt bål, så længe Helsingør Kommune har afbrændingsforbud.

**Drænprojekt**: GMI leder fremover projektet. I gruppen sidder HEG, BMØ og Pete Olsen (Mr. Pete). Jette Szymanski inviteres til at bidrage med sin viden.

**Ny grøn mand**: Henning Revsbech, A35.

**Skiltning**: Vi får et tilbud for ny skiltning inden BM\_2106. Projektet ligger klar. BMØ

**Ny storskraldsordning**: Vi er overgået til Helsingør Kommunes ordning, som koster en brøkdel af det vi plejer at bruge. Førstkommende afhentning er 6. august. Bestyrelsen drøftede forskellige muligheder for central samling af storskrald på området. GMI ringer til kommunen for at få klarhed over den måde det skal foregå på.

**Spuling og skæring af tilgroede drænrør**:Der har endnu ikke været tid til at iværksætte det. Datoer aftales med Mr. Pete og Birkegaards Kloakservice. HEG

**Næste bestyrelsesmøder**: 21. juni og 12. juli.

Gitte Miller Henrik Ege Thierry Boisdon

Benny Møller Elisabeth Windfeld Barbara Zalewski